**IZVJEŠĆE O RADU DRUŠTVA U 2021. GODINI**

Rad Društva u protekloj 2021. godini najlakše je opisati kroz provođenje aktivnosti u protekloj godini.

**Okupljanje i obavještavanje članstva** je ustaljena i vrlo važna aktivnost Društva. Naime svi članovi znaju da Društvo poštuje obznanjeno radno vrijeme i ribiči dolaze u zajedničke prostorije na „čašicu razgovora“, izmjenjuju ribička iskustva, daju prijedloge o radu. Naravno „padne“ tu i pokoja partija bele, a i po koji fiš paprikaš.

Ovom prilikom želimo pozvati što veći broj naših članova da posjećuju prostorije Društva u cilju što boljeg informiranja o svemu što se ribolova tiče.

Obavještavamo naše članove kao i ostale ribolovce da Društvo ima vrlo aktivnu FB stranicu (fb šrd drava osijek ) , a obavijesti i zanimljivosti koje se tiču ribolova mogu pratiti i na profilu Društva : google srd drava osijek !

U cilju što boljeg informiranja rada Društva kao i promiđbe športskog ribolova u cijelosti Društvo će na svojoj vrlo posječenoj web stranici, <https://drava-srd.hr> otvoriti i BLOG many.

Ovim putem pozivamo sve športske ribolovce da se aktivno uključe u promiđbu športskog ribolova putem naših stranica, te da svojim konstruktivnim prijedlozima daju svoj doprinos i u rješavanju eventualnih problema kako u radu našeg Društva tako i u organizaciji športskog ribolova u cijelosti.

Za zaprimanje svih obavijesti na raspolaganju Vam je naša e adresa srd.drava2017@gmail.com, kao i messenger naše FB platforme i viber službenog telefona 091 4499715.

**Aktivno sudjelujemo u radu Zajednice ŠRD Osijek,** ali i ovaj puta moramo utvrditi da nismo uspjeli približiti naše stavove politici zajednice po pitanju organizacije i unapređenja športsko ribolova na našim vodama. ŠRD Drava podržava rad ribočuvarske službe, na neki način podržavamo i poribljavanje naših voda, postavljanje smuđevskih i somovski gnijezda ali se glasno i nedvosmisleno protivimo da se sa novcem od ribolovnih dozvola financira rad Zajednice, rad Saveza OBŽ-a, kao i kojekakva takmičenje ! Navedene aktivnosti potrebno je financirati iz članarina ribolovnih društava. Iz tog razloga Društvo nije glasalo za usvajanje proračuna Zajednice za 2021. godinu.

Obzirom da naše tvrdnje nailaze na različite komentare kako vodećih ljudi u Zajednici tako i pojedinih ribolovaca dajmo podobno objašnjenje naših tvrdnji.

Obrazloženje !

Kupovinom ribolovne dozvole športski ribolovac – ribič plača : ČLANARINU U HŠRS, ODNOSNO ČLANARINA U RIBOLOVNOM DRUŠTVU, NAKNADU ZA RIBIČKU DOZVOLU I UTVRĐENI FINANCISKI IZNOS ZA ISPUNJENJE OBVEZA KOJI SU PROPISANI ZAKONOM O SLATKOVODNOM RIBARSTVU I NJEGOVIM PODZAKONSKIM PROPISIMA.

**Članarina ribolovnog društva – članarina u HŠRS,** je novčani iznos koji uplaćuju članovi udruge, društva, sa ciljem prikupljanja financijskih sredstava, a koja su potrebna za ostvarenje statutom zacrtanih ciljeva udruge.

Članski iznos je sastavni dio cijene ribolovne dozvole i dozvolu nije moguće kupiti bez uplate članskog iznosa.

Financijska sredstva prikupljena od članarine su sredstva kojima autonomno raspolaže udruga odnosno ribolovno društvo.

Visina iznosa članarine je jedinstvena za sve članice Zajednice.

Iz financijskih sredstava članarine potrebno je plaćati : **rad zajednice (statutarna odredba, čl.14 stav 4), doprinos ŠRSOBŽ, razna takmičenja !**

Plaćanje navedenih aktivnosti iz cijene ribolovne dozvole smatramo protuzakonitim i suprotno interesu ogromne većine športskih ribolovaca – ribiča- rekreativaca

**Naknada za ribičku dozvolu** je novčani iznos koji plača ribič prilikom kupnje ribolovne dozvole, a koju propisuje ministar putem Pravilnika o ribičkim dozvolama u slatkovodnom ribarstvu.

Sredstva prikupljena od naknade za ribičke dozvole su namjenska sredstva i moraju biti zasebno prikazana u prihodovnoj strani proračuna.

Raspodjela ovih sredstava propisana je i to : 40 % državni proračun RH, 40% HŠRS, a 20% ostaje ovlašteniku ribolovnog prava namjenski za informatizaciju i edukaciju.

Predlažemo da sredstva koja ostaju ovlašteniku ribolovnog prava ostaju u ribolovnom društvu ( 20 kn po prodanoj dozvoli ) a koja će se iskoristiti za propisanu namjenu ovisno o potrebama pojedinog društva.

**Utvrđeni financijski za iznos za ispunjenje obveza iz Zakona o slatkovodnom ribarstvu i podzakonskim propisima**

(3) Neovisno o visini iznosa naknade za ribičke dozvole, ovlaštenik ribolovnog prava samostalno internim aktom određuje visinu sredstava za financiranje obveza određenih ovim Zakonom i podzakonskim propisima donesenim na temelju njega, sukladno ekonomskoj osnovi plana upravljanja i financijskim potrebama provođenja ribolovnog prava, organizacije sportskog ribolova, poribljavanja, organizacije i provođenja ribočuvarske službe i drugim potrebama za provođenje ribolovnog prava, kao i način prikupljanja tih sredstava

Podzakonski propisi Zakona o slatkovodnom ribarstvu su :

1. [**Pravilnik o sportskom ribolovu u slatkovodnom ribarstvu**](https://www.zakon.hr/cms.htm?id=5814)

2. **Pravilnik o postupku plombiranja i postupanju s privremeno oduzetim proizvodima ribarstva, ribolovnim alatima i opremom te drugim predmetima kojima je počinjen prekršajPravilnik o sportskom ribolovu u slatkovodnom ribarstvu**

 3. [**Pravilnik o ribičkim dozvolama u slatkovodnom ribarstvu**](https://www.zakon.hr/cms.htm?id=5814)

 4. **Pravilnik o gospodarskom ribolovu u slatkovodnom ribarstvu**

 **5. Pravilnik o granicama i površini ribolovnih područja i ribolovnih zona za slatkovodni**

 r[**ibolov te o dopuštenosti i ograničenjima ribolova**](https://www.zakon.hr/cms.htm?id=5814)

Kako se citirani članak Zakona pokušava tumačiti na neprikladan i nepropisan način u cilju pojašnjena želimo istaći :

* ovlaštenik ribolovnog prava samostalno internim aktom određuje visinu sredstava za financiranje obveza određenih ovim Zakonom i podzakonskim propisima donesenim na temelju njega ….

Ovim Zakonom i podzakonskim propisano je da ovlaštenik ribolovnog prava mora poribljavati i organizirati ribočuvarsku službu temeljem članka 31 i članka 32 ovog Zakona.

* organizacije sportskog ribolova

 Sportski ribolov je lov riba radi rekreacije i natjecanja a što ne znači da se ovim Zakonom predviđa financiranje i organizacija takmičenja u športskom ribolovu. Ovaj Zakon u članku 18 nedvosmisleno kaže da športski ribolovac, takmičar za vrijeme takmičenja ne mora imati dozvolu za ribolov za vodu na kojoj se natječe a da odobrenje za natjecanje izdaje HŠRS na temelju godišnjeg kalendara natjecanja.

Financiranje takmičenja u športskom ribolovu propisano je Zakonom o sportu u poglavlju 10 člankom 74 a koji navodi da se takmičenja, natjecanja financiraju iz prihoda članarina udruga.

S druge strane športski ribolovac, ribič je osoba koja na ribolovnoj vodi obavlja sportski ribolov na temelju ribičke dozvole, ima položen ribički ispit, te koristi dozvoljene tehnike ribolova.

Zakon o slatkovodnom ribarstvu se ne bavi natjecanjem već upravljanjem, gospodarenjem ribolovnih voda pa organizaciju športskog ribolova u duhu ovog Zakona predstavlja :

* prodaja ribolovnih dozvola, kao način prikupljanja sredstava,
* organizaciju ribočuvarske službe,
* poribljavanje voda,
* izdavanje zabrana ribolova na pojedinim vodama zbog mrijesta ribe, takmičenja, poribljavanja voda i dr.
* obilježavanje ribolovnih zona.

**Zaključno,** zbog ne poštivanja Zakona o slatkovodnom ribarstvu, Zakona o športu i Statuta ZŠRD-Osijek Športsko ribolovno društvo „ Drava „ Osijek D.G. nije podržalo, proračun Zajednice ŠRD-Osijek za 2021. Godinu.

**Krajem 2021. godine Zajednica ŠRD Osijek blokirala** (zabranila) nam je prodaju ribolovnih dozvola jer smo na našoj FB stranici najavili da ćemo zamjenu članskih iskaznica za članove Društva financirati iz sredstava članarine.

IO ŠRD DRAVA je na svoj sjednici održanoj 29.12.2021. godine donio paket mjera koje imaju za cilj dugoročan razvoj sportskog ribolova.

Mjere se odnose na dvije generacije naših članova ribiča. Prvo, oni su podrška  sadašnjim članovima od kojih je veliki broj umirovljenika s niskim primanjima. Drugo, one pripremaju međugeneracijski prijenos sportskog ribolova, mobilizaciju djece, mladih i njihovih roditelja.

Podršku dajemo na sljedeći način. Omogućujemo:

* prodaju dozvola na više rata, podjelu kalendara i kapa, povoljan smještaj i besplatan vez za čamac što radimo već više godina, te, najnovije, pokrivamo trošak ishođenja trajnih članskih iskaznica (u čemu nismo jedini u Republici Hrvatskoj),
* za djecu naših članova osigurali smo besplatne članske iskaznice, šapove za pecanje, majice, kape,
* provodimo program edukacije i motivacije malih ribolovaca.

Provedbu tih mjera osiguravamo na više načina – iz sredstava od članarine, donacijama u vidu besplatne izrade kalendara i drugih promotivnih materijala, projektima koje provodimo uz podršku Grada Osijeka, a imamo mogućnost našim članovima osigurati povoljan smještaj u našem domu na Ušću.

Sve navedeno, pa ni mjera kojom smo namjeravali financirati zamjenu članskih iskaznica je područje djelovanja društva u skladu s statutom društva i nije ni u kojem dijelu u suprotnosti sa Statutom Zajednice niti s Odlukom HŠSR u vezi zamjene trajnih članskih iskaznica. Odluka HŠSR, po našem razumijevanju, kaže da se isto neće financirati iz ribolovnih dozvola – to je bitno.

Dana 5.siječnja 2022. Godine UO Zajednice ŠRD-Osijek je donesao Odluku da zamjenu članskih iskaznica plača ribič i da se zamjena iskaznica ne može financirati iz članarina društava.

Odluke i Statut Zajednice ŠRD-Osijek smo uvijek podržavali i poštivali, ali se ne možemo složiti sa time da nam se prvo zabrani prodaja ribolovnih dozvola a tek naknadno donese odluka kojom se regulira način financiranja zamjene članski iskaznica.

Zbog ovakvog, po našem mišljenju, potpuno nepotrebnog postupka Zajednice izgubili smo velik broj članova koji su došli u Društvo kupiti dozvolu a koju mi nismo mogli prodati jer nam je aplikacija za prodaju ribolovnih dozvola bila blokirana.

**I u 2021. Godini Društvo se javilo na Javni natječaj Grada**, sa projektom „Sačuvajmo naše vode-škola za male ribolovce“ I ovaj put Grad je odobrio naš projekt koji smo uz velike poteškoće prouzrokovane pandemijom nekako uspjeli realizirati. Ovom prigodom želimo posebno istači stručan i požrtvovan rad voditeljice projekta Tanje Grabić koja je projekt podigla na visoku i zavidnu stručnu razinu te se projekt provodi kao izvannastavna aktivnost u oš Ljudevita Gaja Osijek – područne škole Sarvaš.

Bilo bi ne pravedno ne spomenuti i našeg člana Stjepana Nađa – Pištu kojega naši mali ribolovci naprosto obožavaju, a od iskusnog ribolovca imaju što naučiti !!

**Jedna od uobičajenih i stalnih aktivnosti Društva je promidžba** kako ribolovnog Društva tako i športskog ribolova u cijelosti. Naime Društvo sa svojim članovima ali i sa drugim ribičima ima stalnu i aktivnu komunikaciju putem svoje FB-stranice, a i sa ogromnom većinom članova povezani smo putem e-maila.

Za naše male ribolovce odštampali smo kape i majice sa logom društva i prigodnim natpisom koji afirmira očuvanje naših voda te poziva i mlade i starije da se uključe u športski ribolov.

Ovom prigodom želimo posebno zahvaliti i našim brojnim sponzorima koji podržavaju rad društva te putem donacija potpomažu i učestvuju u izradi, štampanju trodijelnih kalendara , a koje smo i prošle godine odštampali u 300 primjeraka.

**Tradicionalno takmičenje članova društva** održano je u subotu 02. listopada u našem domu na ušću Drave u Dunav. Učestvovalo je 35 takmičara.

Posebno želimo istači da se klupsko takmičenje društva financira iz sredstava članarina društva, a što kao društvo zahtijevamo da se primjenjuje i kod održavanja ostalih takmičenja a ne da se ona financiraju iz novaca ribolovne dozvole jer su ta sredstva namijenjena za gospodarenje nad našim vodama !

Za ovo takmičenje društvo je osiguralo i vrijedne nagrade za najuspješnije takmičare i to : za prvo mjesto – blinker rolna, za drugo mjesto blinker štap, za treće mjesto meredov.

Pobjedu na klupskom tradicionalnom takmičenju društva odnio je naš poznati ribič gosp. Ladić Jozo, drugo mjesto pripalo je takmičaru Ladišić Željku, a treće mjesto osvojio je sponzor naših malih ribolovaca gosp. Josip Mandić.

Ovom prigodom čestitamo svim učesnicima na takmičenju, a posebno pobjednicima !

**Udičarski dom na ušću**, vlasništvo Športskog ribolovnog društva „ Drava“ Osijek D.G. dali smo u zakup tvrtki Petnaest d.o.o. koju zastupa direktor Tihomir Petrinšak do 15.01.2038.

Dana 20.10.2021. godine potpisali smo aneks postojećeg ugovora, kojim produžavamo najam, ali smo vodili računa o ostvarivanju prava naših članova i to :

* društvo na raspolaganju ima dvokrevetnu sobu, cijenu najma određuje društvo,
* vez za čamac za članove društva je besplatan za vrijeme boravka u domu,
* u dogovoru sa najmoprimcem društvo u udičarskom domu može organizirati razna takmičenja, edukacione radionice, sastanke i sl.

Napominjemo da najmoprimac sukladno potpisanom ugovoru o najmu održava postojeće kapacitete udičarskog doma u urednom stanju a da iste i stalno dograđuje sa ciljem povećanja kapaciteta. Tako da se upravo radi na izgradnji još četiri apartmana i uređenju zajedničke prostorije doma.

Ribolovno društvo u održavanju doma učestvuje sa 15.000,00 kn godišnje.

U Osijeku, 13. 10. 2022. PREDSJEDNIK ŠRD „DRAVA“ OSIJEK D.G.

 Zvonimir Budimac